**טריאז' נוסח חנוכה/יהושע גרינשטיין**

**הקדמה**

**הרמ"א** [או"ח רע"א/ה]- אדם ששכח לקדש עד לאחר שברך ברכת המוציא ונזכר קודם שאכל, יקדש על הפת ואח"כ יאכל. אבל בהבדלה

|  |  |  |
| --- | --- | --- |
| **הרמ"א** [שם]- יאכל תחלה, דהרי אין מבדילין על הפת (הגהות אלפסי ומרדכי). | | **שו"ת מהר"ם מרוטנבורג** [ש"ב]-פסק **הריצב"א** ...יבדיל ויחזור ויברך ...כיון שאסור לאכול קודם שיבדיל דהתם איכא איסורא דאורייתא. |
| **הסבר המשנה ברורה** [שם כ"ו]- כדי שלא תהיה הברכה לבטלה, ואח"כ צריך להפסיק ולהבדיל | **הסבר רעק"א** [שם ה]- אם כן לדידן דמספקינן לן בזה אי ההלכה דהבדלה דאורייתא או דרבנן ...לענין ההפסקה הוי ס' דרבנן אם מחוייב להפסקה. ואזלינן לקולא דא"צ להפסיק |

**מקור**

**שולחן ערוך** [או"ח רמ"ח/א, ד]- מותר להפליג בספינה אפי' בערב שבת, אם הולך לדבר מצוה; ...אבל לדבר הרשות אין מפליגין בספינה פחות מג' ימים קודם השבת.... היוצאים בשיירא במדבר, והכל יודעים שהם צריכים לחלל שבת כי מפני הסכנה לא יוכלו לעכב במדבר בשבת לבדם, ג' ימים קודם שבת אסורים לצאת, וביום ראשון ובשני ובשלישי מותר לצאת, ואם אחר כך יארע לו סכנה ויצטרך לחלל שבת מפני פיקוח נפש, מותר, ואין כאן חילול; והעולה לארץ ישראל, אם נזדמנה לו שיירא אפילו בערב שבת, כיון דדבר מצוה הוא, יכול לפרוש

1. **תכנון לעתיד שווה: הלל ונרות חנוכה**

**ספר "נשמת אברהם"** [**הרב אברהם סופר, א/תרפ"ג, עמ' תשצ"ו**, הערה א]- רופא בתורנות שיכול לקבל חופש בערב, כדי שיוכל להדליק נר חנוכה, או חופש מוקדם בבוקר, ואז יוכל להתפלל שחרית עם הלל, מה עדיף?

|  |  |
| --- | --- |
| **חכמת שלמה**[[1]](#footnote-1) [או"ח תרפ"ג/א]- אם אחד היה בתפיסה, ונתנו לו רשות לעשות רק מצוה אחת: מה יעשה-**אם ידליק הנרות או יתפלל שחרית בהלל והודאה**? ... ויבחר בזה שיתפלל בבוקר בהלל והודאה, כי התפלה בהלל והודאה עדיף. והוא על דרך המבואר בהלכות ראש השנה סימן (תקצ"ב) [תקצה], עיין שם בטעמו[[2]](#footnote-2) | **נשמת אברהם** [שם]- אך שמעתי **מהגרש"ז**...שדבריו צ"ע, ומסתבר שפרסומי ניסא דנרות חנוכה עדיף, לא מבעיא אם הוא רק לא יוכל להתפלל שחרית בציבור, ויצטרך להתפלל ביחידות, אלא אפילו אם יודע שיעבור זמן תפלת שחרית עד שיתפנה מעבודתו, גם אז יבחר להדליק נרות חנוכה ויתפלל אח"כ מנחה שתיים עם הלל |

1. **שינוי הנסיבות בו בזמן: נר שעווה ואח"כ הגיע שמן זית ופתילות**

**חכמת שלמה** [או"ח תרע"ג/א]- מי שהיה מדביק נרות חנוכה של שעוה בכותל, ואחר כך הובא לו שמן זית, מה יעשה?

|  |  |
| --- | --- |
| **שו"ת שבות יעקב** [א/ל"ז]-**כיון שכבר התחיל להכין להדליק בנרות של שעוה= יגמור המצוה**. וקצת ראיה לזה:   * ...דיומא דף ו' ע"ב... דתניא; היה עומד ומקריב מנחת העומר ונטמאת בידו אומר ומביא אחרת תחתיה ואם אין שם אלא היא אומר' לו הוי פקח ושתוק... **דמשום מצוה מן המובחר אין לבזות מצוה ראשונה שכבר התחיל בה** * ...דאפי' לדבר רשות אין מפסיקין כדאיתא פ"ק דשבת דף ט' ע"ב במתניתא לא ישב אדם לפני הספר סמוך למנחה ... ואם התחילו אין מפסיקין כיון דכבר התחיל לא מטרחינן ליה להפסיק אף על גב דאיכ' חבוב ואקדומי מצוה אפ"ה אין מפסיקין וכן מבואר גבי לולב כדאיתא פ"ג דסוכה דף ל"ח ע"א... * שוב מצאתי בתשובת בית יעקב סי' כ"ו שכתב ג"כ בנדון כזה היכא דאין הגדול רוצה לחלוץ ...ובאמצע הסדר שהתחיל לסדר החליצה מן הקטן בא הגדול ורוצה לחלוץ אין מפסיקין וחולצין מן הקטן | **שו"ת חכם צבי** [מ"ה]- לפי שראית בספר נדפס מחדש נקרא "שבות יעקב"....**לא צדק בפסק זה**, כי הראיות שהביא אינן מכריעות ...   * מפ"ק דיומא ...כאן התחיל במצוה לאפוקי בנדון שלו לא התחיל במצוה, אלא הכנה והזמנה בעלמא עשה שדיבק הנרות בכותל... * ...ומה שהביא מהתחילו אין מפסיקין דגבי אכילה...דהתם המצוה מתקיימת כתיקונה לכך לא אטרחוהו רבנן ...אבל הכא הרי הוא מבטל הידור המצוה מכל וכל   וכיון שביררנו שאין לזה החכם שום ראי' להעמיד דבריו, נחזי אנן ונראה, **שמחוייב הוא למשוך ידו מן הנרות של שעוה אף שכבר הדביקם במקומם ולהדליק בשמן זית** |

1. **תכנון לעתיד במרווח זמן: צום גדליה ויום הכיפורים**

**אשל אברהם[[3]](#footnote-3)** (בוטשאטש, תר"ב)- צום גדליה ספק חשש ע"י שיתענה [לא יוכל להתענות] ביום כיפור, שייך בכך שאמרו חז"ל [עיין ר"ן נדרים טו, ב ד"ה ולענין] עוקרים מצוה דאורייתא בשב ואל תעשה ע"י תקנה דרבנן, ויתענה, ואם אחר כך לא יוכל להתענות ביום כיפור הקדוש הרי אז יהיה אנוס ומותר. ...והגם שיהיה אז קום ועשה, מכל מקום הרי פורשים לספינה [שבת יט, א] או למדבר בשיירא [סימן רמח סעיף ד] הגם שעל ידי זה יהיה פקוח נפש אז דוחה שבת קודש, וכל - שכן שכן הוא מצד תענית דדברי קבלה, שלא לעשות קום ועשה נגד דברי חז"ל. ובפרט דצום גדליה יותר מג' ימים לפני יום כיפור, וג' ימים לפני שבת פורשים אל שיירא כנזכר לעיל. ואם על ידי צום גדליה ספק חשש אבר, י"ל דקיל:

**שדי חמד** [מערכת יום הכיפורים א/י, עמ' ל"ז, 73]- נראה לדעתי הקצרה, דכיון דמצוה של תענית צום גדלי' היום הוא זמנו, ועינוי של יום הכיפורים לא הגיע זמנו, רק שאנו באים לדון מחמת שעל ידי העינוי היום יבא לידי ביטול העינוי הגדול ממנו שהוא יום הכיפורים...בכי האי גוונא כולי עלמא מודו שחייב להתענות היום (צום גדלי') שהוא חובת היום ואין פוט"ר אותו מפני מה שיצטרך לחלל יום הכיפורים לאכול בו, שאף שהדבר פשוט שאסור לאדם לעשות קודם יום הכיפורים דבר שיגרום לו לחלל את יום הכיפורים....זו כשעושה דבר הרשות...אבל כשעשה מפני שברי בחיובא הוא היום לעשותה אינו רשאי לבטל מצות היום מפני מה שימשך מזה לבטל העינוי דיום כיפור, והיה ביום ההוא אם יצטרך לאכול אין בו עון אשר חטא כי הוא עשה בצום גדלי' בראשות המצוה והחובה אשר הוטלה עליו בו ביום.

1. ר' שלמה קלוגר, 1785-1869, פולין, רב בכמה מקומות ולבסוף ברודי, ביאוריו 'חכמת שלמה' על שו"ע או"ח ויו"ד. [↑](#footnote-ref-1)
2. שולחן ערוך [או"ח תקצ"ה]-מי שאינו בקי בתקיעות ולא בסדר תפלת מוסף, ולפניו שתי עיירות; באחת בקיאים בתקיעות ולא בתפלת מוסף ובאחת בקיאין בתפלת מוסף ולא בתקיעות, הולך למקום שבקיאים בתקיעות, אפילו של מוסף ודאי ושל תקיעות ספק. [↑](#footnote-ref-2)
3. רבי אברהם אנשיל ווהרמן, 1771-1840, פולין, למדן, שהיה בקשר עם בעל 'נתיבות המשפט' ועם ר' אפרים זלמן מרגליות, והיה מחסידי סאסוב. כתב ספרים רבים על סדר השו"ע. [↑](#footnote-ref-3)